|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 7002 Αθήνα, 07/03/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας τιμά την Παγκόσμια Ημέρα της Γυναίκας και εκφράζει την αισιοδοξία του ότι οι αγώνες των γυναικών, που ξεκίνησαν πριν από 162 χρόνια στη Νέα Υόρκη.

Εν έτει 2019, οι γυναίκες δίνουν καθημερινό αγώνα απέναντι στα απαράδεκτα στερεότυπα που είναι βαθειά ριζωμένα στην ελληνική κοινωνία. Η φυλετική διάκριση, οι διακρίσεις στην εργασία, που συχνά συνοδεύονται από παρενοχλήσεις και καταπατήσεις των δικαιωμάτων τους, όπως το ιερό δικαίωμα στη μητρότητα, έχουν άμεσο αντίκτυπο στην κοινωνία. Μόλις πρόσφατα έρευνα κατέδειξε ότι η ανεργία, η οικονομική ανασφάλεια καθώς και η απουσία του κοινωνικού κράτους για τη στήριξη της οικογένειας, συμβάλουν στο δημογραφικό πρόβλημα της χώρας μας.

Καλούμε και την Πολιτεία να αναλάβει και να υλοποιήσει όλες αυτές τις πρωτοβουλίες που θα αποκαταστήσουν στην πράξη το έλλειμμα ισότιμης πολιτικής και οικονομικής παρουσίας των γυναικών στην ελληνική κοινωνία. Επιπλέον, καλούμε τις εργαζόμενες της Αθήνας, τις άνεργες, τις γυναίκες του καθημερινού μόχθου να πυκνώσουν τις γραμμές των Σωματείων και τους συλλογικούς αγώνες. Προς την κατεύθυνση αυτή η ΓΣΕΕ θα πραγματοποιήσει την Παρασκευή 8 Μάρτη, Παναττική 2ωρη στάση εργασίας (13:00 με 15:00) για τη διευκόλυνση συμμετοχής όσων επιθυμούν στις προγραμματισμένες διαδηλώσεις.

**Το Δ.Σ.**